Nina Nadira

Nina Nadira Naharuddin (lahir 5 Julai 1992) ialah seorang penyanyi, pelakon dan pengacara Malaysia. Kerjayanya bermula selepas menyertai Akademi Fantasia 2014. Selain itu, Nina juga pernah bergiat aktif sebagai pelakon teater.

Kehidupan awal 
Beliau dilahirkan pada 5 Julai 1992 di Shah Alam, Selangor. Beliau menerima pendidikan awal di Sekolah Rendah Kebangsaan Raja Muda, Seksyen 4, Shah Alam (1999 - 2004), seterusnya di peringkat menengah di Sekolah Menengah Kebangsaan (P) Sri Aman, Petaling Jaya (2005 – 2009). Selepas tamat SPM, Nina kemudian melanjutkan pelajaran ke peringkat tinggi di Universiti Teknologi MARA (UiTM) Kampus Puncak Perdana 2010 - 2012, di mana beliau merupakan pemegeng Diploma Teater.

Nina menyambung ijazah Seni Kreatif (Drama), Universiti Deakin Melbourne, Kampus Burwood. Pengajian Nina di Deakin University Melbourne, terpaksa ditangguhkan untuk memberi laluan kepada penyertaannya dalam AF2014. Selepas Af2014 tamat bersiaran, Nina terikat dengan kontrak bersama Astro. Jadual kerjaya yang begitu padat dibawah pengurusan Astro, telah menyebabkan Nina terpaksa menangguhkan pelajaran buat sementara waktu. Namun pada Julai 2016, Nina telah mengambil keputusan untuk menyempurnakan baki semesternya yang telah ditinggalkan selama 2 tahun.

Kerjaya
Pada tahun 2007, Nina (yang ketika itu berusia 15 tahun) terlebih dahulu memulakan kerjaya awalnya dalam industri hiburan melalui seni persembahan sebagai pelakon teater dan pernah menjaykakan pementasan teater bertajuk Whoa! Willow!! An Original Musical yang dipentaskan di Panggung DBKL, di mana beliau memegang watak sebagai Chrysannethemum. Beliau kembali menjayakan kesinambungan teater itu pada 2009.

Pada tahun 2014, Nina merupakan salah seorang daripada 12 peserta Akademi Fantasia Musim 11 dan telah terpilih sebagai pelajar terbaik oleh pengetua AF2014 melalui persembahannya untuk lagu "Zombie". Beliau tersingkir pada konsert minggu kelapan bersama Zarif.

Berikut ialah senarai lagu yang diberikan kepada Nina sepanjang perjalanan AF2014:

 Konsert Pertama: "Gelora Jiwa" – nyanyian asal P. Ramlee
 Konsert Kedua: "Zombie" – nyanyian asal The Cranberries
 Konsert Ketiga: "Ilusi" - nyanyian asal Adira Suhaimi
 Konsert Keempat: "Dondang Dendang" - nyanyian asal Noraniza Idris
 Konsert Kelima: "Ku Mohon" - nyanyian asal Sheila Majid
 Konsert Keenam: "Layar Impian" - nyanyian asal Ella
 Konsert Ketujuh: "Itulah Sayang" - nyanyian asal  P. Ramlee & Noormadiah
 Konsert Kelapan: "Rescue" - nyanyian asal Yuna

Kehidupan peribadi
Nina berkahwin dengan arkitek Ahmad Farhan Rusman pada pada 29 Julai 2017. Pasangan ini dikurniakan seorang anak perempuan, Nina Lillyana.

Filemografi

Drama

Videografi

Telefilem

Teater

Televisyen

Diskografi

Rujukan

Pautan luar
 
 
 

Kelahiran 1992
Orang hidup
Orang dari Shah Alam
Orang dari Selangor
Penyanyi wanita Malaysia
Pengacara wanita Malaysia
Pelakon wanita Malaysia
Peserta Akademi Fantasia
Pelakon wanita Malaysia abad ke-21